ddrg/super_eurlex huggingface dataset:
bp)

tagada hea rahvusvaheline koostöö ja vastastikune täiendamine, mida on vaja, et stabiliseerida olukord Kesk-Aafrika Vabariigis, et püüda vastu võtta kõikehõlmav lähenemisviis selle mitmetahulise kriisi käsitlemiseks; toetada poliitilist üleminekuprotsessi ja aidata luua toimivad demokraatlikud institutsioonid, mis on võimelised võitlema inimõiguste rikkumise vastu, kaitsma kodanikke, lõpetama vägivalla ja leevendama usulahkudevahelisi pingeid; jätkata vajaliku rahalise abi andmist, et tagada majanduse elujõuline areng; juhtida tööd, mille eesmärk on reageerida ennekuulmatule humanitaarkriisile, pakkudes selleks piisavat rahalist abi;
34.

rõhutab, et riigi tasandil oleks pidanud nõu pidama tööturu osapooltega ja neid kaasama programmide algsesse kavandamisse; peab kahetsusväärseks asjaolu, et nelja riigi jaoks kavandatud programmid võimaldavad teatavatel juhtudel ettevõtetel loobuda kollektiivlepingutest ja vaadata üle valdkondlikke palgakokkuleppeid, millel on otsesed tagajärjed kollektiivläbirääkimistel saavutatud kokkulepete struktuurile ja väärtustele, mis on sätestatud vastava riigi põhiseaduses; märgib, et selle tulemusel esitas ILO eksperdikomitee taotluse sotsiaaldialoogi taastamiseks; taunib kollektiivse esindamise põhimõtte kahjustamist, mis seab kahtluse alla läbirääkimiste alaste lepingute automaatse uuendamise, mis on osades riikides oluline ning mille tulemusel on märgatavalt vähenenud kehtivate kollektiivlepingute arv; mõistab hukka miinimumpalkade kärpimise ja nominaalse miinimumpalga külmutamise; rõhutab, et see olukord on kujunenud piiratud struktuurireformide tõttu, mis hõlmavad ainult töösuhete dereguleerimist ja palgakärpeid, mis on vastuolus ELi üldiste eesmärkidega ja strateegia „Euroopa 2020“ poliitikasuundadega;
39.

tuletab meelde, et enne kui hinnata, kas artikli 4 lõike 2 teise taande õigusnõustamise kaitsmise erandit kohaldatakse, peab asjaomane institutsioon tagama, et küsitud dokument oleks tõepoolest seotud õigusnõustamisega, ja kui see on nii, siis tuleb otsustada, millised osad on tegelikult asjassepuutuvad ja võivad seega olla kaitstud selle erandiga (Turco, punkt 38);
16.

on kindlalt vastu seisukohale, et kõik massijälgimise programmidega seotud probleemid on seotud ainult riikliku julgeolekuga ja kuuluvad seega liikmesriikide ainupädevusse; kordab, et liikmesriigid peavad oma riikliku julgeoleku tagamisel järgima täielikult ELi õigusakte ning Euroopa inimõiguste ja põhivabaduste kaitse konventsiooni; tuletab meelde Euroopa Kohtu hiljutist otsust, milles märgitakse järgmist: „[…] kuigi liikmesriikide pädevuses on võtta meetmeid nende sise- ja välisjulgeoleku tagamiseks, ei saa üksnes asjaolu, et otsus puudutab riigi julgeolekut, tingida seda, et liidu õigus ei ole kohaldatav […]“ (41); tuletab lisaks meelde, et ohus on kõikide ELi kodanike eraelu puutumatuse kaitse, nagu ka ELi kommunikatsioonisüsteemide turvalisus ja usaldusväärsus; on seetõttu arvamusel, et ELi tasandi arutelud ja meetmed ei ole mitte ainult õiguspärased, vaid kujutavad endast ka ELi sõltumatuse küsimust;
15.

väljendab suurt muret selle pärast, et Gezi pargi sündmusi kajastati Türgi meedias väga piiratult ja et ajakirjanikud, kes kritiseerisid valitsuse reageeringut neile sündmustele, vallandati; tuletab meelde, et sõnavabadus ja meedia, sh digitaalse ja sotsiaalmeedia mitmekesisus on Euroopa väärtuste keskmes ning et sõltumatu ajakirjandus on demokraatliku ühiskonna jaoks hädavajalik, kuna see võimaldab kodanike aktiivset ja informeeritud osalemist kollektiivsetes otsustusprotsessides ning tugevdab seega demokraatiat; väljendab sügavat muret uue internetti käsitleva seaduse pärast, millega viiakse sisse ülemäärane kontroll internetile juurdepääsu üle ja selle järelevalve ning mis võib oluliselt mõjutada sõnavabadust, uurivat ajakirjandust, demokraatlikku kontrolli ja juurdepääsu poliitiliselt mitmekülgsele teabele internetis; juhib tähelepanu ELi ning Euroopa Julgeoleku- ja Koostööorganisatsiooni väljendatud tõsisele murele ning palub Türgi valitsusel seadus kooskõlas Euroopa standarditega meediavabaduse ja sõnavabaduse kohta läbi vaadata; väljendab taas muret asjaolu pärast, et enamik meediast kuulub suurtele, laialdaste ärihuvidega kontsernidele ja on nende juurde koondunud, ning juhib tähelepanu laialt levinud ja murettekitavale meediakanalite omanike ja ajakirjanike enesetsensuuri nähtusele; on mures selle pärast, et ajakirjanikke on massiteabevahenditest vallandatud valitsuse kritiseerimise pärast; peab äärmiselt murettekitavaks kriitilise hoiakuga massiteabevahendite omanike karistamiseks kasutatud menetlusi; peab murettekitavaks riigi institutsioonide poolse, peamiselt opositsioonilistele massiteabevahenditele suunatud akrediteerimise tagajärgi; väljendab sügavat muret selle pärast, et praegu viibib eelvangistuses erakordselt palju ajakirjanikke, mis kahjustab sõna- ja meediavabadust, ning kutsub Türgi õigusasutusi üles neid juhtumeid võimalikult kiiresti läbi vaatama ja lahendama; rõhutab avalike meediakanalite erilist rolli demokraatia tugevdamisel ning palub Türgi valitsusel tagada avalike meediakanalite sõltumatus ja kestlikkus, järgides Euroopa standardeid;
AA.

arvestades, et gastronoomia hõlmab toitumise eri aspekte ning selle kolm põhialust on tervis, toitumisharjumused ja nauding; arvestades, et toidukultuur on paljudes riikides oluline seltskonnaelu aspekt, mis aitab luua sotsiaalseid kontakte; arvestades lisaks, et erinevad toidukultuurid osalevad eri kultuuride vahetamises ja levitamises; arvestades, et toidukultuuril on ka positiivne mõju sotsiaalsetele ja perekondlikele suhetele;
60.

rõhutab, et Euroopa Liidu lepingu artikli 17 lõike 1 kohaselt peab komisjon tegema algatusi institutsioonidevaheliste kokkulepete saavutamiseks liidu ühe- ja mitmeaastaste programmide koostamisel; juhib tähelepanu sellele, et komisjoni iga-aastase tööprogrammi ettevalmistamisse on varajasemas etapis vaja kaasata mitte ainult parlamenti, vaid ka nõukogu, ning rõhutab, kui tähtis on tagada realistliku ja usaldusväärse programmitöö, mida on võimalik tulemuslikult rakendada ja mis loob aluse institutsioonidevahelise tegevuse kavandamisele; on arvamusel, et komisjoni poliitilise vastutuse suurendamiseks parlamendi ees võiks kaaluda vahekokkuvõte koostamist, et hinnata, mil määral on komisjon saavutanud ametiaja algul välja kuulutatud eesmärke;
1.

edastab arenguvolinikule ning komisjoni asepresidendile ja liidu välisasjade ja julgeolekupoliitika kõrgele esindajale järgmised soovitused: a) kutsuda asjaomaseid riike ja relvastatud valitsusväliseid osalejaid üles allkirjastama koos laste ja relvastatud konfliktide küsimuses pädeva ÜRO peasekretäri eriesindaja ametiga tegevuskavu laste kaitseks relvastatud konfliktides, kuid tuletab samal ajal meelde, et see ei tähenda nimetatud osalejate või nende tegevuse toetamist ega õiguspäraseks tunnistamist; b) tunnustada jõupingutusi, mida ÜRO, rahvusvahelised ja valitsusvälised organisatsioonid on teinud selleks, et veenda relvastatud valitsusväliseid osalejaid lapsi kaitsma, korrates samas, et see ei tähenda nimetatud osalejate tegevuse toetamist ega õiguspäraseks tunnistamist; c) lisada kolmandate riikidega näiteks Cotonou lepingu raames peetavatesse poliitilistesse dialoogidesse eesmärk, mis nõuab alla 18-aastaste laste värbamise ja kohustusliku mobiliseerimise vältimist ja peatamist ning nende vabastamise ja ühiskonda taasintegreerumise tagamist; d) korrata, et riigid ja relvastatud valitsusvälised osalejad peavad järgima rahvusvahelist humanitaarõigust ja rahvusvahelist humanitaaralast tavaõigust, ning toetada nende jõupingutusi tsiviilisikute ja eelkõige laste kaitseks ette nähtud erimeetmete võtmiseks, ja tuletada samal ajal meelde, et see ei tähenda nimetatud osalejate või nende tegevuse toetamist ega õiguspäraseks tunnistamist; e) tuletada meelde, et rahvusvaheline humanitaarõigus on õiguslik raamistik, mis on valitsusväliste relvastatud rühmituste jaoks siduv, ning et Genfi konventsioonide ühine artikkel 3 ja 1977. aasta teine lisaprotokoll, nagu ka suur hulk rahvusvahelise humanitaarõiguse tavareegleid teenivad seda eesmärki; võtta tähtsa küsimusena uurimisele, kas kehtivad rahvusvahelise humanitaarõiguse normid on valitsusväliste osalejatega tegelemiseks piisavad või on vaja täiendavat reguleerimist; f) jõuda relvastatud valitsusväliste osalejatega otse või spetsialiseerunud valitsusväliste organisatsioonide ja humanitaarorganisatsioonide vahendusel kokkuleppele tüdrukute ja poiste kaitsmise küsimuses, et vähendada laste kannatusi relvastatud konfliktides, ning kutsuda relvastatud valitsusväliseid osalejaid tungivalt üles allkirjastama Genfi üleskutse raames koostatud kohustavat akti laste kaitseks relvastatud konfliktide mõjude eest; g) toetada humanitaarorganisatsioone, kes peavad dialoogi relvastatud valitsusväliste osalejatega, et edendada rahvusvaheliste humanitaarnormide järgimist relvastatud konfliktides ja eelkõige laste kaitset poliitiliste, diplomaatiliste ja rahaliste vahendite kaudu; h) kutsuda ELi liikmesriike üles osalema rahvusvahelistes püüdlustes, et hoida ära relvastatud osalejate rünnakud koolide vastu ja koolide kasutamine sõjaväelisel otstarbel, kiites heaks Lucensi suuniste eelnõu, mis käsitleb koolide ja ülikoolide kaitsmist sõjalise kasutamise eest relvastatud konfliktides;
51.

märgib, et AVMD päritolu- või edastusriigi põhimõte on edaspidi oluline tingimus, et audiovisuaalset sisu ka üle territoriaalsete piiride pakkuda, ja kujutab endast teenuste ühtse turu saavutamise teetähist; rõhutab vajadust kohandada ELi õigust interneti ja digitaalmaailma tegelikkusega ning pöörata erilist tähelepanu internetis audiovisuaalsisu pakkuvatele ettevõtetele, mis püüavad hoida kõrvale maksudest teatavates liikmesriikides, baseerudes sellistes riikides, kus maksumäärad on väga madalad;
60.

märgib murega, et selles valdkonnas on veel palju lahendamata küsimusi, eelkõige läbipaistvuse puudumine (eeskätt seoses teabega lõplike kasusaajate kohta), raskused laenude majandusliku ja sotsiaalse mõju kindlakstegemisel (mille tulemuseks on kallutatud käsitus) ning see, et hoolduskohustuse täitmine antakse allhanke korras finantsvahendajatele; nõuab tungivalt, et pank kirjeldaks üksikasjalikult, milliseid meetmeid ta kavatseb nende probleemide lahendamise kiirendamiseks võtta, ning palub, et EIP kehtestaks koos komisjoniga loetelu rangetest kriteeriumidest, mida kasutatakse kõnealuste finantsvahendajate valimiseks, ning et see tehtaks avalikult kättesaadavaks;
80.

märgib, et ELil, tihedas koostöös ÜROga, on piinamise vastases võitluses maailma tasandil ülioluline roll; rõhutab, et piinamise vastase nulltolerantsuspõhimõtte tugevdamine on jätkuvalt ELi poliitikapõhimõtete ja strateegiate keskmes inimõiguste ja põhivabaduste edendamisel nii väljaspool ELi kui ka ELis; peab kahetsusväärseks, et mitte kõik liikmesriigid ei täida täielikult nõukogu määrust (EÜ) nr 1236/2005 ning on võimalik, et teatavad tööstusriikides asuvad ettevõtted on kolmandatele riikidele illegaalselt müünud kontrolli- ja turvaseadmeid, mida on võimalik kasutada piinamiseks;
J.

arvestades, et 2014. aasta valimised on esimesed pärast Lissaboni lepingu jõustumist, mille tulemusena Euroopa Parlamendi mõjuvõim tunduvalt suureneb; arvestades, et Euroopa Parlamendi valimised pakuvad võimalust selleks, et suureneks üldsuse usaldus poliitilise süsteemi vastu, loodaks Euroopa avalik sfäär ning tugevneks kodanike hääl ja roll, mis on üks olulisimaid eeltingimusi demokraatia tugevdamiseks liikmesriikides ja ELis; arvestades, et Euroopa Parlamendi demokraatlik ja läbipaistev toimimine on üks peamisi vahendeid Euroopa väärtuste ja integratsiooni edendamisel;
44.

võtab murega teadmiseks esmasele turule mõeldud puu- ja köögiviljade kogukaod ja raiskamise ning märkimisväärse majandusliku kahju ettevõtetele; möönab, et süsteemse toiduraiskamise vähendamine on otsustav toidutarnete suurendamisel maailma üha suurenevale rahvastikule; tunneb sellegipoolest heameelt jõupingutuste üle, mida toidutarneahela osalised on teinud, et suunata see toodang järelturule, selle asemel et see kõrvaldada;
BQ.

arvestades, et mõnda ESAde poolt kõigile turuosalistele ette nähtud nõuet peeti mõnede turuosaliste poolt koormavaks, sobimatuks ja mitteproportsionaalseks, arvestades nende äriühingute suurust ja ärimudelit, kellele need nõuded olid suunatud, ning arvestades, et valdkondlike õigusaktidega ei nähtud alati ette piisavat paindlikkust liidu õiguse kohaldamisel;
F.

arvestades, et Uganda ametivõimud on vastu võtnud pornograafiavastase seaduse ja avaliku korra tagamise seaduse, mis on järjekordseks rünnakuks inimõiguste ja inimõigusi kaitsvate valitsusväliste organisatsioonide vastu; arvestades, et see näitab üha piiratumat ja halvemate võimalustega poliitilist ruumi kodanikuühiskonna jaoks;
H.

arvestades, et Arktika on asustatud piirkond, kus asuvad suveräänsed riigid; arvestades, et Euroopa Arktika piirkonda jäävad nii kaasaegsed industriaalühiskonnad, maapiirkonnad kui ka põlisrahvad; arvestades, et nende piirkondade aktiivne kaasamine ELi Arktika poliitika väljatöötamisse on tähtis, et tagada ELi tegevusele Arktikas legitiimsus, kohalike elanike toetus ja vastastikune mõistmine;
20.

tuletab eelkõige meelde, et ta on otsustanud vältida suuremahuliste energiataristute rahastamist, kui neil on negatiivne sotsiaalne ja keskkonnamõju;
72.

on veendunud, et avaliku poliitika meetmetel (nt taskukohased laenud, nõustamisteenused avaliku sektori algatuste ja õigusaktide kohta, ettevõtlusinkubaatorid ja ettevõtluse kiirendajad, klastrid, tehnoloogiasiirde bürood, juhendamis- ja mentorlussüsteemid jne) on oluline roll VKEde loomise ja arendamise toetamisel ja soodustamisel; on arvamusel, et võrkude loomisel ja parimate tavade vahetamisel on sellega seoses tähtis roll; usub, et mittemateriaalsed ja mitterahalised toetusvormid, nagu juurdepääs teadmistele ja teabele, finantsalasele haridusele ja ärivõrgustikele, on olulised alustavate ettevõtjate ja VKEde jaoks oma tegevuse arendamisel; märgib, et selleks, et stimuleerida siseturgu ja väikeettevõtjate vahelist kaubandust, on eriti tähtis tagada kutsekvalifikatsioonide vastastikune tunnustamine ja kaubandusvaldkonna eri reguleerivate raamistike vaheline koostalitlusvõime;
32.

ootab, et ELi esindajad väljendaksid oma poliitilistes avaldustes selgelt asjaolu, et vägivalda ja teiseusuliste allasurumist võimaldavad sallimatud usulised ja veendumuslikud tõlgendused ei sobi kokku ELi väärtustega ja universaalsete inimõigustega ning et nende vastu tuleb astuda sama otsustavalt nagu kõigi represseerivate poliitiliste režiimide vastu;
E.

arvestades, et uurimiskomisjon jõudis järeldusele, et KRDV on pannud ja paneb toime süstemaatilisi, ulatuslikke ja tõsiseid inimõiguste rikkumisi, ning et paljudel juhtudel kujutavad tuvastatud rikkumised endast inimsusevastaseid kuritegusid, mille aluseks on riigi poliitika ja mis on kaasaegses maailmas pretsedenditud;
2.

on ülimalt mures kiiresti teravneva olukorra pärast ja verevalamise pärast Ida- ja Lõuna-Ukrainas; nõuab tungivalt, et Venemaa lõpetaks oma kohaloleku vägivaldsete separatistide ja relvastatud võitlejate toetamiseks, kes on hõivanud valitsushooneid Slovjanskis, Donetskis ja teistes linnades, lõpetaks igasuguse provokatiivse tegevuse, mille eesmärk on tekitada rahutusi ja olukorda veelgi destabiliseerida, viiks ära oma väed Ukraina idapiirilt ning püüaks leida kriisile poliitiliste ja diplomaatiliste vahenditega rahumeelse lahenduse; avaldab täielikku toetust ja solidaarsust Ukraina valitsusele, kes püüab taastada oma võimu okupeeritud linnades, väljendab heameelt selle üle, et Ukraina valitsus on seni tegelenud kriisiga vaoshoitult ja kaalutletult, ning tuleb meelde, et Ukraina ametivõimudel on täielik õigus kasutada kõiki vajalikke meetmeid, sh õigus enesekaitseks, nagu on määratletud ÜRO põhikirja artiklis 51; hoiatab Venemaad, et Ukraina seaduslikku õigust kaitsta oma territoriaalset terviklikkust ei tohi kasutada ettekäändena täieliku sõjalise sissetungi alustamiseks;
26.

loodab, et ka komisjoni järgmine koosseis peab kinni aruka reguleerimise kohustusest presidendi kabineti pädevuste raames, ja julgustab teda VKEde esindajate rolli tõhustama; palub selleks komisjonil tagada, et riikide VKEde organisatsioonid kuuluksid hiljuti asutatud VKE esindajate võrgustikku ja et VKEde assamblee oleks ELi algatustest nõuetekohaselt teavitatud;
25.

tuletab meelde, et järgmine komisjon, mis astub ametisse pärast 2014. aasta Euroopa Parlamendi valimisi, peab 2016. aasta lõpuks läbi viima mitmeaastase finantsraamistiku (2014–2020) kohustusliku läbivaatamise ja muutmise; rõhutab asjaolu, et see valimistejärgne mitmeaastase finantsraamistiku läbivaatamise/muutmise klausel oli üks parlamendi põhinõudmisi mitmeaastase finantsraamistiku läbirääkimistel, põhinedes vajadusel võimaldada komisjoni ja Euroopa Parlamendi järgmisel koosseisul hinnata uuesti ELi poliitilisi prioriteete, et uuendada seega mitmeaastase finantsraamistiku demokraatlikku legitiimsust; rõhutab, et pärast majanduskriisi on investeeringute tase ajavahemikul 2008–2012 Euroopas märkimisväärselt langenud, ja tuletab meelde, et osade hinnangute (8) kohaselt läheb see Euroopa jaoks 2020. aastaks maksma 540 miljardit eurot saamata jäänud tulu;
D.

arvestades, et liikmesriikide kogurahvatulul põhinevaid osamakse ELi eelarvesse, mis praegu moodustavad ligikaudu 74 % kõigist ELi tuludest, ei saa lugeda tõeliseks omavahendiks, kuna tegemist on lihtsalt riigikassadest ELi eelarvesse tehtavate ülekannetega; arvestades, et käibemaksupõhine omavahend, mis moodustab ligi 11 % kõigist ELi tuludest, on kujunenud selliselt, et ka seda käsitatakse kui liikmesriikide osamaksu ELi eelarvesse; arvestades, et seda olukorda on aastakümnete jooksul süvendanud nn õiglase tulu loogika, mis jäi ka selgelt peale Euroopa Ülemkogu 7.–8. veebruari 2013. aasta järeldustes aastaid 2014–2020 hõlmava mitmeaastase finantsraamistiku kohta ning mis on suuresti takistanud ELi eelarve struktuurset reformimist;
J.

arvestades, et Pakistani jumalateotuse seaduste tõttu on usuvähemustel ohtlik ennast vabalt väljendada või usulist tegevust avalikult praktiseerida; arvestades, et aastaid on nende seaduste kohaldamine tekitanud muret rahvusvahelisel tasandil, kuna süüdistuste ajendiks on tihtipeale arveteõiendamine, majanduslik kasu või usuline sallimatus, ning need tugevdavad valvsuse õhkkonda ja annavad rahvajõukudele ettekäände ahistamiseks ja rünnakuteks; arvestades, et ÜRO inimõigusmehhanismid on kutsunud Pakistani üles jumalateotuse seadusi kehtetuks tunnistama või vähemalt rakendama koheselt kaitsemeetmeid, et seaduse kuritarvitamine ei võimaldaks kodanikke, tihtipeale vähemuste esindajaid, ohvriks tuua;
24.

tuletab meelde, et hästi toimiva avaliku transporditeenuse tähtsus suureneb tulevikus rahvastiku vananemise tõttu ja on vajalik ka strateegia „Euroopa 2020“ kliimaga seotud eesmärkide saavutamiseks; nõuab ühiste vahendite väljatöötamist, et tagada tõhusa ja kvaliteetse avaliku transporditeenuse optimeeritud mitmeliigilisus, et tagada nii inimeste vaba liikumine kui ka selliste teenuste konkurentsivõime;
16.

on seisukohal, et VKLis tuleks arvestada tundlike küsimustega, mis on seotud põllumajandus- ja kalandustoodete kaubandusega, kuid see ei tohiks takistada turgude vastastikust avamist üksteist täiendavates sektorites, ning toonitab, et uue turulepääsu puhul tuleb tootjate ja tarbijate huvides hoolikalt jõustada intellektuaalomandi kaitse, mis hõlmab ka geograafilisi tähiseid, kaasa arvatud põllumajandustoodete ja toiduainete päritolumärgiseid, ning sanitaar- ja fütosanitaarmeetmeid; on kindlal seisukohal, et leping ei tohi mingilgi viisil takistada hinnalt vastuvõetavate geneeriliste ravimite kättesaadavust;
42.

märgib, et oluline on hoida õiget tasakaalu hariduse kvaliteedi ja kättesaadavuse vahel; rõhutab tõsiasja, et uute tehnoloogiate kasutamisega on võimalik tagada, et kättesaadavam haridus ei tähenda hariduse madalamat kvaliteeti;
K.

arvestades, et naised ja lapsed kannatavad jätkuvalt agressioonide, seksuaalse ja soopõhise vägivalla, kuritarvitamise ning põhitoodete ja -teenuste puuduse all, mille on põhjustanud Süürias kestev kriis; arvestades, et Süüria põgenike hulgas on ebaproportsionaalselt suur arv naisi ja lapsi; arvestades, et alates 2011. aastast on Süürias koolist välja langenud umbes 3 miljonit last ning vähemalt 500 000 registreeritud lapspõgenikku ei ole kantud naaberriikide koolide nimekirjadesse;
2.

juhib tähelepanu sellele, et liidu kahekordne demokraatlik legitiimsus – kodanike ja liikmesriikide liiduna – väljendub ELi õigusloomeprotsessis, milles osalevad Euroopa Parlament ja nõukogu; on arvamusel, et kui eesmärgiks on see, et liikmesriigid oleksid ELis esindatud ühtsel ja täiesti demokraatlikul moel, tuleks seisukohtade puhul, mida riikide valitsused nõukogus esindavad, nõuetekohaselt arvesse võtta riikide parlamentide arvamusi, see tugevdaks ka nõukogu demokraatlikku olemust;
22.

on seisukohal, et mis tahes valdkonda käsitlevas dialoogis ELi ja Iraani vahel tuleks alati tingimata pöörata erilist tähelepanu naiste õigustele; on seisukohal, et vaatamata juba tehtud edusammudele iseloomustab naiste olukorda Iraanis ikka veel lubamatu diskrimineerimine, eelkõige juriidilistes küsimustes ning seoses perekonnaõigusega ja naiste osalemisega majanduslikus ja poliitilises elus;
30.

tervitab asjaolu, et korraldusasutused on üldiselt määratlenud järelevalveandmed, mida nad on selgelt nõudnud; tuletab siiski meelde, et järelevalve- ja hindamissüsteemid peaksid võimaldama seatud eesmärkide suunas tehtud edusammude õigeaegset ja regulaarset kontrollimist, samuti andma võimaluse kiiresti reageerida olulistele lahknevustele kehtestatud eesmärkidest;
33.

toonitab Euroopa Parlamendi kindlat otsust tagada, et ajavahemikuks 2014–2020 ette nähtud liidu välised rahastamisvahendid oleks kavandatud nii, et need hõlbustaksid tervikliku lähenemisviisi järgimist liidu välissuhetes, eeskätt luues vahendid, mis toimivad kogu konfliktiennetuse, kriisiohjamine, rahu tagamise, arengukoostöö ja strateegiliste partnerlussuhete tugevdamise ahelas; rõhutab, et uue partnerlusinstrumendiga antakse ELile ka vahend välispoliitilise tegevuse rahaliseks toetamiseks kolmandates riikides; rõhutab oma kindlat otsust rakendada nende vahendite rakendamise üle täielikku demokraatlikku kontrolli, tagamaks, et liidu olulisi, kuid piiratud ressursse kasutatakse tulemuste saavutamiseks tõhusalt ja kulutasuvalt; toonitab, et Euroopa Parlamendil on õigus vaadata väliste finantsvahenditega seotud vahekokkuvõtte raames läbi vahendite rakendamine ja teha vajalikud muudatused;
39.

juhib tähelepanu ka sellele, et liikmesriigid ei edasta jätkuvalt andmeid õigel ajal või esitavad ebatäpseid andmeid; tuletab ühtlasi meelde, et liikmesriigid kasutavad sarnaste õiguserikkumiste kohta erinevaid määratlusi ja nad kõik ei kogu sarnaseid ja üksikasjalikke statistikaandmeid ühiste kriteeriumide alusel, mistõttu on keeruline koguda ELi tasandil usaldusväärset ja võrreldavat statistikat ning see takistab võrdlemist ja riigipõhist pettuse ulatuse objektiivse hindamist; avaldab veel kord kahetsust, et seetõttu ei saa Euroopa Parlament, komisjon ja OLAF täita nõuetekohaselt oma ülesannet hinnata eeskirjade eiramiste ja pettuste tegelikku koguulatust üksikutes liikmesriikides ega koostada soovitusi; avaldab kahetsust selle üle, et tekkinud olukord ei võimalda tuvastada ja karistada kõige suurema eeskirjade eiramise ja pettuse tasemega liikmesriike, nagu Euroopa Parlament on korduvalt nõudnud; märgib, et komisjon kutsus liikmesriike täiustama pettusealast statistikat ja lubas ise seda küsimust rohkem tähtsustada; rõhutab, kui tähtis on, et komisjon kehtestaks kõigi liikmesriikide jaoks ühtsed teavitamise põhimõtted, et tagada kogutud andmete võrreldavus, usaldusväärsus ja piisavus; palub seetõttu komisjonil teavitada Euroopa Parlamenti meetmetest, mis on algatatud selleks, et muuta riikide tasandil kogutud statistikaandmed ühetaolisemaks ja võrreldavamaks; nõuab, et liikmesriigid esitaksid õigel ajal võimalikult ammendava teabe, mis kajastab asjakohaselt pettuse tegelikku taset; palub kontrollikojal võtta järelmeetmeid seoses oma varasemate eriaruannetega, mis käsitlevad OLAFi tulemusi, et teha kindlaks reorganiseerimise mõju;